malaong pinakinggan ang tunog ng kaniyang yabag, pagkatapos ay pumasok sa silid at inantay na siyay lumabas sa daan. nakita nga niya at nadingig na sinasabi sa isang kasama, na nagtatanong kung saan paparoon, na: sa gobierno civil! titingnan ko ang mga paskin at makikisama ako sa iba! ang kasama ay sindak na napatingin sa kaniya, na waring nagmamalas sa isang magpapatiwakal, at lumayong tumatakbo. kaawaawang binata! fernandez, na naramdamang nangingilid ang luha sa kaniyang mga mata, kinaiingitan ko ang mga hesuita na nagturo sa iyo! fernandez ay namaling lubos; galit kay isagani ang mga hesuita, kayat nang mabatid sa kinahapunan na napipiit ang binata, ay sinabi nilang silay madadamay. ang binatang iyan ay sasama at makasisira sa atin! dapat mapag alamang ang mga pagkukurong iyan ay hindi dito natutuhan! hindi nangagbulaan ang mga hesuita, hindi; ang dios ang tanging nagkakaloob ng mga pagkukurong iyon, sa tulong ng kalikasan.